b'\n_START_ARTICLE_\nBlack Veil Brides\n_START_SECTION_\nInicis i primers EPs (2006 - 2009)\n_START_PARAGRAPH_\nL\'any 2006 Andy <Six> Biersack (veu), Johnny Herold (guitarra) i Phil Cenedella (baix) van formar el grup "Brides" a Delhi, Ohio. Al cap de poc temps i gr\xc3\xa0cies a MySpace van aconseguir contactar amb Nate Shipp (guitarra) i Chris Riesenberg (bateria). Que van completar la formaci\xc3\xb3 de "Brides"._NEWLINE_El 2007 la banda va aconseguir el segon lloc en un concurs de grups a Cincinnati, ja amb el nom de "Black Veil Brides". Aquell mateix agost van treure el seu primer EP Sex & Hollywood. Per\xc3\xb2 el 2008 les coses van empitjorar fins al punt en qu\xc3\xa8 les discussions entre Andy i Nate van portar a la separaci\xc3\xb3 al grup._NEWLINE_Tot i la dissoluci\xc3\xb3 de la banda Andy estava decidit a seguir el seu somni per tant al cap de poc temps es va mudar a Hollywood, Los Angeles. All\xc3\xa0 hi va con\xc3\xa8ixer als seus nous companys Sandra Alverenga (bateria), David "Pan" Burton (baix) i Chris "Hollywood" Bluser (guitarra). Amb ells va gravar l\'EP Never Give In, que va sortir a la venda el 23 de juny del 2008. _NEWLINE_Al 17 de juny del 2009, Knives and Pens es converteix en el primer videoclip de la banda i aconsegueix propulsar-los arreu del m\xc3\xb3n. En 3 mesos va aconseguir 16 milions de visites en el youtube i actualment ja en porta m\xc3\xa9s de 30 milions._NEWLINE_Durant el que queda de 2009 hi ha uns quants canvis de membres. Pan (baix) i Chris (guitarra) deixen la banda, s\'uneixen substituint-los Jake Pitts i "Jinxx" Ferguson (guitarristes) i Ashley Purdy (baix).\n_START_SECTION_\nWe Stitch These Wounds (2009 - 2011)\n_START_PARAGRAPH_\nEl setembre de 2009 aconsegueixen un contracte amb StandBy Records. I al desembre Andy anuncia que comen\xc3\xa7aran a gravar el seu primer \xc3\xa0lbum a Calif\xc3\xb2rnia produ\xc3\xaft pel seu m\xc3\xa0nager Blasko. Tamb\xc3\xa9 comencen el tour "On Leather Wings" per Estats Units. Al juny del 2010 llancen el seu segon videoclip, per la can\xc3\xa7\xc3\xb3 Perfect Weapon,que correspon al primer single de l\'esperat primer \xc3\xa0lbum._NEWLINE_We Stitch These Wounds (inicialment Alive & Burning) va sortir a la venda el 20 de juliol, venent durant la primera setmana 11 mil c\xc3\xb2pies i aconseguint les posicions #36 en Billboard 200 i #1 en Independent Release.._NEWLINE_Als inicis de setembre, Sandra Alvarenga, fonamental en el grup, \xc3\xa9s reempla\xc3\xa7ada per Christian "CC" Coma. El 2011,i actualment, Sandra es troba a Modern Day Escape._NEWLINE_Tot i el canvi sobtat de bateria el grup no s\'atura. BVB est\xc3\xa0 telonejant a la banda de metal i punk Murderdolls en "God Save The Scream Tour 2011".\n_START_SECTION_\nSet The World On Fire (2011 - 2012)\n_START_PARAGRAPH_\nA l\'abril del 2011 la banda va confirmar un nou \xc3\xa0lbum titulat Set The World On Fire que va sortir a la venda el 14 de juny d\'aquest mateix any sota el segell de Lava Records. El seu estil ha estat comparat amb grups com Escape the fate._NEWLINE_Els senzills \xc2\xabFallen Angels\xc2\xbb i \xc2\xabThe Legacy\xc2\xbb van ser llan\xc3\xa7ats el 10 i 31 de maig de 2011, mentre que els seus respectius v\xc3\xaddeos musicals van ser estrenats el 24 i 31 de maig del mateix any._NEWLINE_Al 10 d\'octubre de 2011, es va llan\xc3\xa7ar el v\xc3\xaddeo de la can\xc3\xa7\xc3\xb3 \xc2\xabRebel Love Song\xc2\xbb._NEWLINE_El 28 d\'agost de 2011 els BVB van ser convidats per la cadena musical estatunidenca MTV a assistir als premis MTV Video Music Awards, celebrats al Nokia Theatre de Los Angeles, California. _NEWLINE_A l\'entrada van ser entrevistats per la cadena i sembla que els hi van causar una bona impressi\xc3\xb3, ja que tot i ser el primer any que assistien a la cerim\xc3\xb2nia ja han fet un article amb la seva foto junt amb artistes tan ben consolidats com Britney Spears, Lady GaGa i Beyonc\xc3\xa9._NEWLINE_El 26 d\'octubre de 2011, Biersack va patir un accident en un concert a Luxemburg, on es va fracturar el nas. L\'accident va obligar a la banda a cancel\xc2\xb7lar una s\xc3\xa8rie de concerts que tenien planificats pel Regne Unit.Al novembre van anunciar una nova gira pel Regne Unit i Irlanda, la qual iniciaria el mar\xc3\xa7 de 2012._NEWLINE_El 13 de desembre de 2011, Black Veil Brides va llan\xc3\xa7ar l\'EP, Rebels, el qual compta amb versions de les can\xc3\xa7ons \xc2\xabRebel Yell\xc2\xbb de Billy Idol i \xc2\xabUnholy\xc2\xbb de Kiss.\n_START_SECTION_\nWretched and Divine: The story of wild ones (2012 - present)\n_START_PARAGRAPH_\nBlack Veil Brides va gravar una can\xc3\xa7\xc3\xb3 exclusiva titulada \xc2\xabUnbroken\xc2\xbb per a l\'\xc3\xa0lbum Avengers assemble, banda sonora de la pel\xc2\xb7l\xc3\xadcula The Avengers._NEWLINE_Al maig de 2012 la banda afirm\xc3\xa0 que el seu tercer treball discogr\xc3\xa0fic ser\xc3\xa0 llan\xc3\xa7at el 30 d\'octubre del mateix any. La pre-venda va comen\xc3\xa7ar el 31 d\'octubre. Finalment va sortir a la venda el 8 de gener de 2013._NEWLINE_In the end ser\xc3\xa0 el primer senzil de Wrethched and divine, ser\xc3\xa0 llan\xc3\xa7at el 12 de desembre de 2012 a trav\xc3\xa9s d\'iTunes junt amb el seu videoclip._NEWLINE_Amb aquest \xc3\xa0lbum van gravar una pel\xc2\xb7l\xc3\xadcula anomenada Legion of the black, que explica, amb les can\xc3\xa7ons de l\'\xc3\xa0lbum una hist\xc3\xb2ria, protagonitzada per Alicia Vigil com Eve Black. Durant el 2013 s\'est\xc3\xa0 fent una gira anomenada The church of wild ones per Am\xc3\xa8rica i Europa per promocionar el nou album. El 8 d\'abril de 2013 BVB van vindre a Barcelona,per primera vegada, a la sala Music Hall i ja molt abans van aconseguir fer un sold out.'